

Αθήνα, 19/01/2023

**ΠΡΟΣΩΡΙΝΑ ΑΠΟΤΕΛΕΣΜΑΤΑ**

**ΑΞΙΟΛΟΓΗΣΗΣ ΑΙΤΗΣΕΩΝ ΓΙΑ ΣΥΜΜΕΤΟΧΗ ΣΤΟ ΠΡΟΓΡΑΜΜΑ ΠΡΑΚΤΙΚΗΣ ΑΣΚΗΣΗΣ ΕΑΡΙΝΗΣ ΠΕΡΙΟΔΟΥ ΑΚΑΔ. ΕΤΟΥΣ 2022-2023 - ΤΜΗΜΑ ΟΡΓΑΝΩΣΗΣ ΚΑΙ ΔΙΟΙΚΗΣΗΣ ΕΠΙΧΕΙΡΗΣΕΩΝ**

Στο πλαίσιο διαφάνειας και ίσης μεταχείρισης και μη διάκρισης των συμμετεχόντων στο πρόγραμμα πρακτικής άσκησης του Οικονομικού Πανεπιστημίου Αθηνών, συγκροτήθηκαν επιτροπές ανά τμήμα οι οποίες επικυρώνουν τα αποτελέσματα αξιολόγησης των αιτήσεων συμμετοχής στο πρόγραμμα πρακτικής άσκησης του Εαρινού εξαμήνου Ακαδ. Έτους 2022 – 2023 με βάση τα κριτήρια επιλογής που έχουν οριστεί και εγκριθεί από τις Γενικές Συνελεύσεις των τμημάτων.

Σύμφωνα με τον υπάρχον κανονισμό του Τμήματος Οργάνωσης και Διοίκησης Επιχειρήσεων ισχύουν τα εξής:

Το πρόγραμμα Πρακτικής Άσκησης απευθύνεται σε φοιτητές 3ου έτους  σπουδών και άνω. Οι **τριτοετείς** φοιτητές οφείλουν να έχουν εξεταστεί επιτυχώς σε τουλάχιστον **17** μαθήματα, οι **τεταρτοετείς**  σε τουλάχιστον **22** μαθήματα, ενώ από **5ο έτος** σπουδών και άνω σε τουλάχιστον **34** μαθήματα, **μέχρι την προηγούμενη εξεταστική περίοδο από την αίτηση τους.** Οι ελάχιστες ακαδημαϊκές απαιτήσεις (μαθήματα ανά έτος σπουδών) είναι κριτήριο αποκλεισμού (on-off) από τη διαδικασία επιλογής στο Πρόγραμμα Πρακτικής Άσκησης.

Στο πλαίσιο της χρηστής δημοσιονομικής διαχείρισης των συγχρηματοδοτούμενων πράξεων θα πρέπει να διασφαλίζεται η διαφάνεια και η ίση μεταχείριση και μη διάκριση των αιτούμενων συμμετοχής στο πρόγραμμα. Ως εκ τούτου τα κριτήρια αξιολόγησης για τη συμμετοχή στο πρόγραμμα Πρακτικής Άσκησης ΟΠΑ είναι κοινά για όλα τα Τμήματα του Πανεπιστημίου.

**Κριτήρια Αξιολόγησης**: Αφού ελεγχθεί το κριτήριο αποκλεισμού αρχίζει η διαδικασία αξιολόγησης η οποία βασίζεται στα κάτωθι κριτήρια, τα οποία βαθμολογούνται σε κλίμακα 0 -100:

* **Μέσος Όρος** (Μ.Ο.) των μαθημάτων στα οποία έχουν εξεταστεί επιτυχώς οι φοιτητές μέχρι την προηγούμενη εξεταστική από την αίτησή τους. Ο Μ.Ο. πολλαπλασιάζεται με 10. Το κριτήριο αυτό έχει βαρύτητα 80%.
* **Σύνολο ακαδημαϊκών μονάδων** (ECTS) που έχει συγκεντρώσει ο φοιτητής από τα αντίστοιχα μαθήματα που έχει εξετασθεί επιτυχώς, σε σχέση με το ελάχιστο πλήθος μονάδων που απαιτούνται για τη λήψη πτυχίου. Το κριτήριο αυτό έχει βαρύτητα 10%.
* Το **έτος σπουδών** του φοιτητή. Για το 3ο ή 4ο έτος σπουδών παίρνει 100 βαθμούς και για κάθε έτος μετά το 4ο  χάνει 10 μονάδες. Το κριτήριο αυτό έχει βαρύτητα 10%.

**Σε περίπτωση ισοβαθμίας** στο όριο των επιλεγέντων ατόμων θα κριθούν με κριτήριο το **Μ.Ο. βαθμολογίας** του/της φοιτητή/τριας μέχρι και την προηγούμενη εξεταστική περίοδο από την αίτηση.

Ειδικά για φοιτητές/τριες που ανήκουν σε κατηγορία **ΑΜΕΑ** δεν ισχύει η παραπάνω μοριοδότηση και προηγούνται στην επιλογή.

Επιλέχθηκαν οι παρακάτω **62 φοιτητές/τριες** για να συμμετάσχουν στο πρόγραμμα «Πρακτική Άσκηση Οικονομικού Πανεπιστημίου Αθηνών για το ακαδημαϊκό έτος 2022-2023- Τμήμα Οργάνωσης και Διοίκησης Επιχειρήσεων» του Εαρινού εξαμήνου Ακαδ. Έτους 2022 - 2023:





Δεν υπάρχει λίστα επιλαχόντων.

Τέλος, οι παρακάτω φοιτητές απορρίφθηκαν καθώς δε πληρούσαν τις προϋποθέσεις για τη συμμετοχή τους στο πρόγραμμα:



**ΕΝΣΤΑΣΕΙΣ:**

Οι φοιτητές/φοιτήτριες που επιθυμούν να κάνουν ένσταση (και εφόσον συντρέχει λόγος ο οποίος επικαλείται τα κριτήρια αξιολόγησης) για την κατάταξή τους, παρακαλούνται να συμπληρώσουν την αίτηση που υπάρχει στον σύνδεσμο: [ΕΝΤΥΠΟ ΕΝΣΤΑΣΗΣ](https://aueb.gr/sites/default/files/%CE%95%CE%9D%CE%A4%CE%A5%CE%A0%CE%9F%20%CE%95%CE%9D%CE%A3%CE%A4%CE%91%CE%A3%CE%95%CE%A9%CE%9D-%CE%9F%CE%A0%CE%91_3.doc), να την [**υπογράψουν ψηφιακά μέσω gov.gr**](https://www.gov.gr/ipiresies/polites-kai-kathemerinoteta/psephiaka-eggrapha-gov-gr/psephiake-bebaiose-eggraphou) και να την αποστείλουν στην ηλεκτρονική διεύθυνση του Γραφείου Πρακτικής Άσκηση ΟΠΑ: internship@aueb.gr.

**Περίοδος Υποβολής Ενστάσεων:** **από Παρασκευή 20/01/2023 μέχρι και την Πέμπτη 26/01/2023 στις 14:00**

*Το Πρόγραμμα «Πρακτική Άσκηση Οικονομικού Πανεπιστημίου Αθηνών για το ακαδημαϊκό έτος 2022-2023», υλοποιείται στο πλαίσιο του Επιχειρησιακού Προγράμματος «Ανάπτυξη Ανθρώπινου Δυναμικού, Εκπαίδευση και Δια Βίου Μάθηση» και συγχρηματοδοτείται από την Ευρωπαϊκή Ένωση μέσω του Ευρωπαϊκού Κοινωνικού Ταμείου (ΕΚΤ) και από Εθνικούς πόρους (Πρόγραμμα Δημοσίων Επενδύσεων - ΠΔΕ).*